Diari Oficial de la Generalitat Valenciana


Sumari del DOGV 7607, del 03-09-2015 (2015/7289)

RESOLUCIÓ de 25 d'agost de 2015, del director general de l'Agència de Seguretat i Resposta a les Emergències, per la qual es prorroguen les beques concedides per a la realització de pràctiques professionals en la Direcció General de Seguretat i Protecció Ciutadana.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7607

Data del DOGV
:   03-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7289


Data del document
:   25-08-2015

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 d'agost de 2015, del director general de l'Agència de Seguretat i Resposta a les Emergències, per la qual es prorroguen les beques concedides per a la realització de pràctiques professionals en la Direcció General de Seguretat i Protecció Ciutadana.  
 [2015/7289]  
Primer. Mitjançant l'Orde 8/2014, de 22 de maig, de la Conselleria de Governació i Justícia, es convoquen tres beques per a la realització de pràctiques professionals en la Direcció General de Seguretat i Protecció Ciutadana (DOCV 7282, 27.05.2014).  
  
Segon. Amb data 21 d'agost de 2014 (DOCV 7347, 27.08.2014), el director general de Seguretat i Protecció Ciutadana dicta una resolució per la qual es concedixen les beques esmentades per a la realització de pràctiques professionals en la Direcció General de Seguretat i Protecció Ciutadana.  
Esta resolució acorda concedir les beques per a la realització de pràctiques professionals a Patricia Menéndez de la Cruz, Guillermo Ribes Boada i Marina Pitarch Sebastiá.  
  
Tercer. El període de duració de les beques està establit en el resolc quart de la resolució del director general de Seguretat i Protecció Ciutadana. El període de gaudi és de 12 mesos, i s'iniciarà el dia 1 de setembre de 2014 i finalitzarà el 31 d'agost de 2015.  
  
L'article 5 del Decret 132/2009, de 4 de setembre, del Consell, pel qual es regula la concessió de beques disposa que «1. El període de duració de la beca s'establirà en cada convocatòria, sense que en cap cas puga excedir un màxim de dotze mesos, comptadors des del dia que s'indique en la corresponent resolució de concessió, sense perjuí de la possibilitat de pròrroga en els termes establits en l'apartat següent.  
2. El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle».  
  
D'acord amb la previsió del decret indicat l'Orde 8/2014, de 22 de maig, de la Conselleria de Governació i Justícia, preveu la possibilitat de pròrroga del període de gaudi de les beques en la base sexta: 2. [?] «2. Sense perjuí del que establix el paràgraf anterior, la duració de les beques podrà prorrogar-se, mitjançant una resolució expressa, per un període màxim de 12 mesos, sempre que hi haja crèdit adequat i suficient en els pressupostos de la Generalitat per a l'exercici 2015 i 2016, i que l'exercici de l'activitat que s'estiga efectuant així ho requerisca o aconselle».  
  
Quart. La Llei 8/2014, de 26 de desembre, de Pressupostos de la Generalitat per a l'exercici 2015, aprova la línia de subvenció T7270000, beques per a treballs i estudis d'investigació, del programa 222.20, amb un import de 84.000 euros, per la qual cosa hi ha crèdit adequat i suficient per a finançar la pròrroga de les beques.  
  
Quint. Les activitats que els beneficiaris de les beques desenrotllen, com ara la realització de treballs i estudis d'investigació relacionats amb estes, per a la millora i actualització dels programes docents i processos avaluatius, la col·laboració en la gestió de la formació impartida en l'IVASPE, i la col·laboració en el desenrotllament i difusió de la biblioteca de l'IVASPE, aconsellen la pròrroga del període de gaudi d'aquelles per a complir eficaçment l'objectiu de la convocatòria de donar suport a la formació complementària i contribuir a la millora i especialització professional d'aquells.  
  
Sext. La competència per a dictar la present resolució correspon al director general de l'Agència de Seguretat i Resposta a les Emergències, de conformitat amb el que disposa l'article 6 del Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.  
  
Vistos els fets i fonaments de dret exposats, resolc:   
  
Primer  
Prorrogar el període de gaudi de les beques concedides a Patricia Menéndez de la Cruz, Guillermo Ribes Boada i Marina Pitarch Sebastiá, des del dia 1 de setembre de 2015 fins al 31 de desembre de 2015, ambdós inclosos, a càrrec de la dotació de la línia pressupostària T7270000 del programa 222.20, Formació IVASPE, de la Conselleria de Governació i Justícia, que té un import global de 84.000 euros i aprovar el gasto per import de 12.418,68 euros per a l'exercici 2015.  
  
  
Segon  
Prorrogar el període de gaudi de les beques concedides a Patricia Menéndez de la Cruz, Guillermo Ribes Boada i Marina Pitarch Sebastiá, des del dia 1 de gener de 2016 fins al dia 31 d'agost de 2016, ambdós inclosos, i aprovar el gasto per import de 24.837,36 euros per a l'exercici 2016, condicionat este període al fet que siga aprovat per les Corts Valencianes el crèdit pressupostari adequat per mitjà de la Llei de Pressupostos per a l'exercici 2016.  
  
Contra la present resolució, que no posa fi a la via administrativa, podrà interposar-se un recurs d'alçada en el termini d'un mes, comptador des de l'endemà del dia en què tinga lloc la seua notificació, davant de l'òrgan superior jeràrquic, de conformitat amb el que establix l'article 107.1, en relació amb el 114 i següents, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que s'utilitze qualsevol altra via que es considere oportuna.  
  
València, 25 d'agost de 2015.- El director general de l'Agència de Seguretat i Resposta a les Emergències, p. d. (R 31.07.2015 de delegació d'atribucions, DOCV 04.08.2015): José M.ª Ángel Batalla.